stanford-oval/wikipedia huggingface dataset:
טיגריס הודו-סיני
תפוצה ואוכלוסייה

טיגריסים הודו-סיניים חיים ביערות מבודדים באזורים גבוהים עד הרריים, רוב האוכלוסייה שוכנת בגבולות שבין המדינות. הכניסה לאזורים אלה היא אסורה, פרט לביולוגים שניתנו להם אישורים לערוך סיורי שטח. בגלל סיבה זו, ידוע מעט מאוד יחסית על הטיגריסים האלה.
הערכת אוכלוסייתו היא בין 1,227 ל-1,785 פרטים, אך נראה שמספר זה נמצא בחלק הדרומי של תפוצתו. המקטע הגדול ביותר באוכלוסייתו מצוי במלזיה, אך התגלה שאוכלוסייה זו היא למעשה תת-מין אחר, הטיגריס המלאי, מה שגורם לגודל אוכלוסייתו להיות נמוך מן המצופה. כל האוכלוסיות נמצאות בסיכון בגלל הרס בתי גידול והכלאות. כאלף פרטים נותרו חופשיים ביערות לאוס, וייטנאם, קמבודיה, תאילנד ומיאנמר.
בווייטנאם, כמעט שלושה רבעים מהטיגריסים שנהרגו משמשים לרפואה סינית. האוכלוסייה הענייה רואה את הטיגריסים כדרך להקל על העוני.
הערות שוליים

↑  טיגריס הודו-סיני באתר הרשימה האדומה של IUCN
יהודה עמר

יהודה עמר (נולד ב-20 בנובמבר 1963) הוא כדורגלן עבר ישראלי, ששיחק בעמדת הבלם והמגן הימני, שידוע בעיקר על התקופה בה שיחק בהפועל תל אביב, שם זכה עם הקבוצה באליפויות המדינה.
קריירה

עמר נולד בקזבלנקה שבמרוקו, וכשהיה בן שנה וחצי עלתה משפחתו לישראל והתיישבה בבית שאן. עמר שיחק כדורגל מילדותו, והשתלב במחלקת הנוער של הפועל בית שאן. בגילאי הנוער שיחק בתור חלוץ, אולם בגיל 15 בלבד כבר הופיע בקבוצה הבוגרת של בית שאן, בה הוסב לעמדת הבלם, שם נותר בשארית הקריירה שלו. ב-1984 עבר עמר להפועל חיפה ששילמה תמורתו 10 אלף דולר. עמר לא הצליח להשתלב בקבוצה, וכבר בחלון העברות בדצמבר 1984 עבר עמר למכבי יפו אליה הושאל עד לסיום העונה. במקביל בשנים אלו שיחק עמר בנבחרת העתודה של ישראל (נבחרת הנוער). בקיץ 1985 הצטרף עמר להפועל תל אביב בחוזה לשנתיים בהשאלה מהפועל בית שאן, שם שיחק עמר בתחילה בתפקיד המגן, אך ב-1986 החל לתפקד כבלם כבר בעונתו הראשונה בקבוצה, זכתה הפועל תל אביב בתואר האליפות לעונת 1985/1986. לאחר שנתיים הקבוצה המשיכה את השאלתו לשנתיים נוספות. במקביל הוזמן לשחק עמר בנבחרת ישראל, שם החל להשתלב במשחקי ידידות בשנים אלו. בליגה הלאומית, זכתה הקבוצה פעם נוספת באליפות לעונת 1987/1988, ולאחר עונה זו עזב עמר את הקבוצה והושאל מהפועל בית שאן להפועל ירושלים. בהפועל ירושלים שיחק עמר כשחקן כל-בו במגוון תפקידים: המגן הימני, המגן השמאלי והקשר האחורי. בנבחרת ישראל שיחק עמר בשנים אלו במסגרת מוקדמות מונדיאל 1990, שם פספסה הנבחרת את העלייה לטורניר כשהפסידה לנבחרת קולומביה בפלייאוף. בקיץ 1989 עבר עמר להפועל רמת גן שהשאילה אותו מבית שאן תמורת 20 אלף דולר. בקיץ 1990 עבר עמר בהשאלה לבית"ר תל אביב.
בהמשך חזר עמר להפועל תל אביב ל-2 עונות נוספות. בסיום 1994 חזר עמר להפועל בית שאן שם שיחק עוד 4 עונות. בעונתו האחרונה שיחק עמר בהפועל ראשון לציון, ואחר כך פרש מכדורגל, בגיל 35.
חיים אישיים

לאחר הפרישה התחיל עמר בקורס מאמני פרו, אך לא השלים אותו. לאחר מכן התנסה בתחום המסעדנות, ולאחר מכן הגיע עמר לתחום המזון כשנהיה סגן מנהל סניף שופרסל, והעביר את מגוריו לחיפה. לעמר ארבעה בנים.
תארים כשחקן

אליפויות (2): 1985/1986, 1987/1988
הערות שוליים

↑  אשר גולדברג‏, "הפועל ת"א שלנו הייתה לוקחת גם היום בהליכה", באתר וואלה, 25 ביוני 2022
↑  סופית: יהודה עמר - להפועל חיפה, עיתון מעריב, 18 בספטמבר 1984
↑  יהודה עמר להפועל תל אביב לשנתיים, מאת גדעון אברהם, עיתון מעריב, 6 באוגוסט 1986
↑  עמר: עד עכשיו - טוב לו בת"א, מאת מאיר ריפמן, עיתון מעריב, 19 בינואר 1986
↑  הפועל ירושלים שילמה 20 אלף דולר עבור שאילת יהודה עמר מבית שאן, עיתון מעריב, 11 בספטמבר 1988
↑  יהודה עמר כבר בהפועל רמת גן, מאת אייל יצחקי, עיתון מעריב, 14 ביולי 1989
↑  סדרת גיבוש, מאת אלכס פרלסמן, עיתון מעריב, 16 ביולי 1990
↑  יהודה עמר: "אם הייתי משחק היום, הייתי מגיע לאירופה", מאת אביחי חיים, אתר ישראל ספורט, 24 ביוני 2017
טען ביניים

טען ביניים הוא הליך משפטי שהיה ניתן לנקוט בעבר בישראל. במסגרת ההליך בעל דין, שנתבע, או שצפוי להיתבע, על ידי צדדים שונים בתביעות סותרות, ואשר אין לו עניין במחלוקת גופה, רשאי לפנות לבית המשפט בבקשה שיכריע בתביעות הסותרות. לדוגמה, אדם המחזיק בנכס ללא שהוא טוען לבעלות עליו, הנתבע בידי שני תובעים שונים שכל אחד מהם טוען לבעלות בנכס. ככל שהמחזיק אינו יודע עם מי הצדק, הוא רשאי לפנות לבית המשפט בהליך של טען ביניים כדי שבית המשפט יכריע למי הבעלות בנכס. מקרה נפוץ נוסף הוא מי שמחזיק כספים שאינם שלו ויש מספר אנשים או מעקלים אשר טוענים לכספים אלו.
בעל הדין המגיש טען ביניים, מכונה "מבקש", ומי שטוען לזכות באותו עניין נקרא "טוען".
על המבקש בטען ביניים להצהיר כי הוא אינו תובע טובת הנאה בנושא השנוי במחלוקת, אינו בקנוניה עם אחד הצדדים, ומוכן לפעול כפי שייפסק (לרבות העברת נושא התביעה לבית המשפט).
על הטוען להגיש הודעת הסתלקות לפיה הוא אינו תובע דבר, או הודעת פרטים, אשר מפרטת את נימוקי תביעתו.
בית המשפט רשאי לתת צו גודר כנגד טוען. אם הטוען הגיש הודעת הסתלקות, הצו יחסום כל תביעה עתידית שלו כנגד כל הצדדים בטען הביניים. אם הטוען לא הגיש הודעת הסתלקות, הצו יהיה תקף כנגד המבקש בלבד, וכנגד כל מי שבא מכוחו.
סדרי הדין בטען ביניים בישראל נקבעו בסעיפים 224-233 לתקנות סדר הדין האזרחי, התשמ"ד-1984. ההליך בוטל עם כניסתן לתוקף של תקנות סדר הדין האזרחי החדשות (תקנות סדר הדין האזרחי, התשע״ט–2018) בתאריך 01.01.2021.
ראו גם

אבעיה
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
טיגריס ג'אווה

| טיגריס ג'אווה |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
מין:: טיגריס
תת־מין:: טיגריס ג'אווה
שם מדעי
 Panthera tigris sondaica ‏טמינק, 1844
תחום תפוצה


טיגריס ג'אווה (שם מדעי: Panthera tigris sondaica) הוא תת-מין נכחד של טיגריס שהיה קיים באי ג'אווה שבאינדונזיה. יחד עמו באי היו גם את תת-המינים טיגריס באלינזי וטיגריס טרינילי שאף הם נכחדו.
תיאור

תת-המין היה קטן ביחס לשאר המין שבאסיה, אך גדול ביחס לתת-המין השני שבאי, הטיגריס הבאלניזי. זכרי תת-המין שקלו בין 100 ל-140 ק"ג וכשאורך גופם נע מ-200 עד 240 ס"מ. הנקבות הקטנות יותר מן הזכרים, שקלו כ-75 עד 115 ק"ג. הפרווה מפוספסת בפסים ארוכים לאורך הגוף, שהיו מעט יותר גדולים מאשר של הטיגריס סומטרה. החוטם היה ארוך וצר, כיפת הגולגולת צרה באופן משמעותי, והשן החותכת הגדולה (Carnassials) ארוכה באופן יחסי. גודלו הקטן יחסית של הטיגריס נובע מכלל ברגמן, הקובע כי גודלם של יונקים ינבע ישירות מהאקלים השורר באזור גידולם, כך שבאזור חם יחסית תינתן עדיפות בברירה הטבעית לפרטים בעלי ממדי גוף קטנים יותר. עם זאת עקבותיהם גדולות יותר מאשר של הטיגריס בנגלי.
הכחדה

בתחילת המאה ה-20 אוכלוסיית האי ג'אווה מנתה כ-28 מיליון בני אדם, וכמות גידולי האורז לא עמדה בכמות הדרישות של האוכלוסייה הגדלה בקצב מהיר. בגלל כך, הוחל בבירוא יערות טבעיים בקצב מזורז. יערות אלו, ואוכלוסיית החי שבהם, היו בית גידול עבור הטיגריס. בשנת 1938 יערות כיסו 23% משטח האי, ובשנת 1975 רק 8% מהאי היה מיוער.
בנוסף, אוכלוסיית אייל טימור, שהיה טרפו העיקרי של הטיגריס, סבלה ממספר מחלות שצימצמה את מספרם, כך שגם היצע הטרף עבור הטיגריס היה נמוך במיוחד.
הדיווח המאומת האחרון על תת-המין הוא משנת 1979, כשכבר בשנת 1971 נורתה האם האחרונה שנצפתה, ומאז לא נראו עוד גורים של תת-המין.
במשך השנים נעשו עשרות דיווחים בלתי מאומתים על הטיגריס, אך עד כה לא נמצא אישוש לטענות אלו.
הערות שוליים

↑  טיגריס ג'אווה באתר הרשימה האדומה של IUCN
טיסאוואלק

| --- | --- |
סמל טיסאוואלקסמל טיסאוואלק

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מזקבשד
 שטח:  11.54 קמ"ר
 אוכלוסייה:  ‏
  ‑ בכפר:  290 (1 בינואר 2024)
 קואורדינטות:  47°41′18″N 20°44′58″E﻿ / ﻿47.688388888889°N 20.749561111111°E﻿ / 47.688388888889; 20.749561111111 
 אזור זמן:  UTC +1
 https://tiszavalk.asp.lgov.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסאוואלק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסאוואלק  he tabBackground:;tabBorder:#aaa;defaultTab:0;
 
טיסאוואלק (בהונגרית: Tiszavalk) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית טיסאוואלק קטנה משמעותית מ-399 תושבים בשנת 1990 עד 286 תושבים בשנת 2018 (ירידה של 115 תושבים).
בטיסאוואלק חיו מעט יהודים לתקופת זמן מוגבלת.
| שנה | כמות יהודים | כלל האוכלוסייה |
| --- | --- | --- |
| 1880 | 11 | 537 |
| 1910 | 13 |  |
טרנספורמציות לורנץ

טרנספורמציות לורנץ, העתקות לורנץ או התמרות לורנץ הן העתקות ליניאריות בין מערכות ייחוס המראות כיצד משתנים הזמן והמרחב כאשר עוברים ממערכת ייחוס אחת למערכת ייחוס אינרציאלית הנעה יחסית אליה במהירות קבועה בקו ישר. את טרנספורמציית לורנץ אפשר להסיק מעקרונות היסוד (הפוסטולטים) של תורת היחסות הפרטית, ואכן – טרנספורמציות לורנץ הן כלי מרכזי בביצוע חישובים במסגרת תורה זו.
טרנספורמציית לורנץ פותחה עוד במאה ה-19 בנפרד מתורת היחסות הפרטית על ידי הפיזיקאי ההולנדי הנדריק לורנץ כדי לפתור סתירות שנתגלו בין האלקטרומגנטיות למכניקה הקלאסית. אחת הבעיות הייתה כוח לורנץ המגנטי.
מבוא ודוגמאות

נניח שמערכת ייחוס (צירים + שעון) S נמצאת במנוחה ברגע  t=0 בראשית הצירים, כלומר  x=y=z=0. נניח שמערכת 'S שנמצאת באותו מקום נעה ביחס אליה במהירות  v (קבועה) בכיוון  x.
במכניקה הקלאסית, כדי לחשב כיצד משתנות המדידות של מקום וזמן במערכת 'S לעומת מדידות אלה במערכת S משתמשים בטרנספורמציית גליליי:
עם זאת, כאשר v היא מהירות שאינה זניחה יחסית למהירות האור מסתבר שטרנספורמציית גליליי, המתארת כיצד לתרגם מקום וזמן בין שתי המערכות, איננה נותנת תוצאות מדויקות. ההעתקה המתאימה לתרגום ניתנת במסגרת תורת היחסות הפרטית ובניגוד לטרנספורמציית גליליי היא מערבבת בין המרחב והזמן. להעתקה זו קוראים טרנספורמציית לורנץ או טרנספורמציית לורנץ boost (כאשר boost מרמז כי היא קשורה למהירות) והיא נראית כך:
כאשר:
הוא פקטור לורנץ ו-c היא מהירות האור בריק.
אם מסמנים  \ \beta =v/c וכן מתעלמים מצירי y ו-z שלא משתנים, ניתן לבטא את ההעתקה על ידי הייצוג המטריציוני הבא:
כאשר הכפל כאן הוא כפל מטריצות רגיל.
הגדרה פורמלית > מרחב מינקובסקי והמטריקה

נגדיר את המטריצה של מרחב מינקובסקי שטוח:
בכתיב טנזורי, כותבים את  g כ־ g_{\mu \nu }.
במרחב מינקובסקי הזמן איננו סקלר אלא חלק מ 4-וקטור:
נשים לב ש  \ x^{\mu }g_{\mu \nu }x^{\nu }=(ct)^{2}-({\vec {r}})^{2} (כאשר אינדקס מופיע פעם למעלה ופעם למטה, הסכם הסכימה של איינשטיין, קובע שמסכמים על הערכים האפשריים 0,1,2,3) שימו לב שזהו לא שוויון מטריציוני ולא מתבצע כפל מטריצות אלא זה שוויון של סכום של איברים. וזהו בעצם חוק שמירות האינטרוול ואינווריאנטיות הזמן העצמי.
הגדרה פורמלית > חבורת לורנץ

חבורת לורנץ היא החבורה האורתוגונלית של התבנית  \ q(t,x,y,z)=t^{2}-x^{2}-y^{2}-z^{2}, כלומר, אוסף המטריצות  \Lambda  ההפיכות מסדר 4 על 4, המקיימות  \ \Lambda ^{T}g\Lambda =g, כאשר  \ \Lambda ^{T} מסמן את המטריצה המשוחלפת. אלו הן בדיוק ההעתקות הליניאריות של המרחב-זמן השומרות על המטריקה של מינקובסקי.
סיווג טרנספורמציות לורנץ > סיבובים מרחביים

כל העתקה מהצורה:
כאשר U היא מטריצת סיבוב אורתוגונלית (כלומר:  U^{-1}=U^{T}) היא טרנספורמציית לורנץ. למעשה, זוהי העתקת סיבוב מרחבית.
המשמעות של זה היא שכל חוקי הפיזיקה יישארו אינווריאנטים גם אם נסובב את מערכת הצירים סביב הראשית, כלומר: לטבע אין כיוון מועדף (איזוטרופיה).
סיווג טרנספורמציות לורנץ > boost

זוהי העתקה המעבירה ממערכת ייחוס אחת למערכת ייחוס הנעה ביחס אליה במהירות קבועה.
בלי הגבלת הכלליות, נניח שמערכת ייחוס 'S נעה במהירות יחסית v בכיוון x למערכת ייחוס S. אזי כלל התרגום בין 4-וקטור האירוע ב S  \ x^{\mu }=(ct,x,y,z) לבין וקטור האירוע ב 'S  \ x'^{\mu }=(ct',x',y',z') הוא
t'=\gamma \left(t-{\frac {vx}{c^{2}}}\right)

 \ x'=\gamma (x-vt)

 \ y'=y

 \ z'=z
כאשר  \gamma  הוא פקטור לורנץ ו-c היא מהירות האור בריק.
את 4 משוואות הטרנספורמציה אפשר לייצג באמצעות מטריצה:
או באופן שקול כך:
כאשר מערכת 'S נעה ביחס ל S בכיוון כלשהו, טרנספורמציית לורנץ הכללית תינתן על ידי הרכבה של 2 סיבובים ו-boost. נסובב את שתי המערכות כך שציר x שלהן יהיה באותו כיוון ומקביל לכיוון המהירות היחסית ביניהן, נבצע את ה-boost ואז נסובב בחזרה לקואורדינטות המקוריות. הביטוי הכללי מכוער למדי ואין טעם לרשמו.
סיווג טרנספורמציות לורנץ > חיבור מהירויות יחסותי

כמו כן, מטרנספורמציית לורנץ ה-boost אפשר להסיק כלל של חיבור מהירויות באותו כיוון (על ידי הרכבה של boost על boost) ולקבל ש
שדות אלקטרומגנטיים תחת טרנספורמציית לורנץ

זוהי העתקה המעבירה את השדה החשמלי ואת השדה המגנטי ממערכת ייחוס אחת למערכת ייחוס הנעה ביחס אליה במהירות קבועה,  {\vec {v}} :
הלכה למעשה, את ההעתקות לעיל ניתן להציג כהעתקות על רכיבי השדות המקבילים לוקטור המהירות  {\vec {v}}, נסמנם ב- {\vec {E}}_{\parallel } ו- {\vec {B}}_{\parallel }, ועל רכיבי השדות המאונכים לו, נסמנם ב- {\vec {E}}_{\perp } ו- {\vec {B}}_{\perp }. אם כן, נקבל את ההעתקות הבאות עבור הרכיבים המאונכים:
ועבור הרכיבים המקבילים:
כלומר, הרכיבים המקבילים למהירות עוברים ללא שינוי בטרנספורמציית לורנץ.
ראו גם

תורת היחסות הפרטית
תורת היחסות הכללית
אלברט איינשטיין
הנדריק לורנץ
העתקה ליניארית
הערות שוליים

↑  הַתְמָרַת-לוֹרֵנְץ במילון פיזיקה מודרנית (תשנ"ג), באתר האקדמיה ללשון העברית
| --- | --- |
בקרת זהויות :  NLI: 987007536145805171  GND: 4653925-6  LCCN: sh85078398
חלום שלמה בגבעון

בְּגִבְעוֹן, נִרְאָה ה' אֶל-שְׁלֹמֹה בַּחֲלוֹם הַלָּיְלָה.

— ספר מלכים א', פרק ג', פסוק ה'
ציור מעשה ידי לוקה ג'יורדאנו. מוצג במוזיאון הפראדו, מדריד
חֲלוֹם שְׁלֹמֹה בְּגִבְעוֹן הוא סיפור מקראי המופיע בספר מלכים א', פרק ג', פסוקים ד'–ט"ו. על פי המסופר, בתחילת שלטונו של שלמה על ישראל, הוא הלך לבמה הגדולה בגבעון, והקריב שם אלף עולות. בלילה נראה ה' אל שלמה בחלום, והציע לו לשלמה להעניק לו כל דבר שיבקש. שלמה ביקש מה' "לֵב שֹׁמֵעַ לִשְׁפֹּט אֶת עַמְּךָ לְהָבִין בֵּין טוֹב לְרָע". בקשת שלמה נענתה, ובזכות שלא ביקש עושר, כבוד, אריכות ימים או ניצחון במלחמה, הוא קיבל בנוסף גם עושר וכבוד. בנוסף, ה' הבטיח לו שאם ילך בדרכו, יזכה גם לאריכות ימים.
מיד לאחר החלום, מסופר על משפט שלמה, שהוא המשך ישיר של הסיפור על חכמתו של שלמה. שני סיפורים אלה מהווים סיום לתהליך ביסוס שלטונו של שלמה המופיע בפרקים הראשונים של ספר מלכים.
הפסוק הראשון בפרק, מתאר את ההתבססותו של שלמה כמלך על ממלכת ישראל. פסוקים ב'-ג' מתפקדים כפתיחה לסיפורי מלכות שלמה ופסוק ד', משמש כפתיחה לסיפור מסעו של שלמה לזבוח בגבעון וחלומו.
סיפור המעשה

לפי המסופר בפרק ג' הסיפור התרחש בגבעון. שלמה הגיע לגבעון כדי לזבוח שם בבמה הגדולה, והוא העלה עליה אלף עולות. בלילה, ה' נגלה לשלמה בחלומו וביקש ממנו להביע משאלה: "שְׁאַל מָה אֶתֶּן לָךְ". שלמה הודה לה' על חסדו הרב לו ולאביו: "אַתָּה עָשִׂיתָ עִם עַבְדְּךָ דָוִד אָבִי חֶסֶד גָּדוֹל וַתִּתֶּן לוֹ בֵן יֹשֵׁב עַל כִּסְאוֹ כַּיּוֹם הַזֶּה", ותיאר בדבריו את אביו כצדיק: "כַּאֲשֶׁר הָלַךְ לְפָנֶיךָ בֶּאֱמֶת וּבִצְדָקָה וּבְיִשְׁרַת לֵבָב עִמָּךְ…". שלמה מדבר בצניעות וענווה.
שלמה הכיר בכך שהוא חסר ניסיון בענייני הממלכה, וכינה את עצמו: "נַעַר קָטֹן". נראה ששלמה התכוון לכך שהוא חסר ניסיון בתחום הצבאי: ”לֹא אֵדַע צֵאת וָבֹא”. שלמה גם היה מודע לעובדה כי הוא הומלך לשלוט על עם רב: ”עַם רָב, אֲשֶׁר לֹא יִמָּנֶה וְלֹא יִסָּפֵר מֵרֹב”.
המשאלה שביקש שלמה, היא "לֵב שֹׁמֵעַ וליכולת להבחין בין טוב ורע", כדי שיוכל לשפוט את העם. בקשת שלמה נשאה חן בעיני ה', ולכן הוא קיבל חכמה, עושר וכבוד. כמו כן הובטח לו כי יזכה באריכות ימים, אך בתנאי מסוים: ”וְאִם תֵּלֵךְ בִּדְרָכַי, לִשְׁמֹר חֻקַּי וּמִצְו‍ֹתַי, כַּאֲשֶׁר הָלַךְ, דָּוִיד אָבִיךָ--וְהַאֲרַכְתִּי, אֶת-יָמֶיךָ.”
מגמת הסיפור

סמיכות הסיפורים, משפט שלמה וחלומו בגבעון מורים על מטרה ברורה, התגשמות הבטחת ה' וביסוס מעמדו של שלמה כמלך בעיני האל והממלכה. המלך, ולא שלמה האדם הוא זה ששפט, בעזרת מתנת החכמה אשר ניתנה לו על ידי האל.
לדעת ישראל אפעל, התגלות האל לשלמה המלך בחלומו, באה כדי לתת ביטוי להסכמתו של האל לבית דוד לבנות את בית המקדש לה' בירושלים.
ביאורים

↑  בספר שמואל ב', פרק ה', פסוק ב', מבקשים שבטי ישראל מדוד שימלוך עליהם: ”גַּם-אֶתְמוֹל גַּם-שִׁלְשׁוֹם, בִּהְיוֹת שָׁאוּל מֶלֶךְ עָלֵינוּ, אַתָּה הָיִיתָה הַמּוֹצִיא וְהַמֵּבִיא, אֶת-יִשְׂרָאֵל”; המוציא והמביא פירושו מצביא צבאי המוציא את העם למלחמה ומביא אותם בשובם.
הערות שוליים

↑  ספר מלכים א', פרק ג', פסוק ט'
↑  ספר מלכים א', פרק ג', פסוק ה'
↑  ספר מלכים א', פרק ג', פסוק י"ד
↑  ישראל אפעל, ישראל ויהודה בתקופת המקרא (המאה השתים עשרה - 332 לפני הספירה) / ההיסטוריה של ארץ-ישראל, ירושלים, יד בן צבי,  1998, עמ' 122
|  שלמה המלך |
| --- | --- | --- |
| משפחתו | דוד • בת שבע • נעמה העמונית • בת פרעה • רחבעם • מלכת שבא |  |
| חיבורים שיוחסו לו | משלי • קהלת • שיר השירים • מזמורי שלמה • חכמת שלמה • תהילים ע"ב • תהילים קכ"ז |  |
| במקרא | צוואת דוד • חלום שלמה בגבעון • עליית שלמה למלוכה • משפט שלמה |  |
| אגדות שלמה | כסא שלמה • שלמה המלך ואשמדאי • שלמה המלך והדבורה • שלמה המלך ומלכת שבא • ברית שלמה |  |
| שונות | בית המקדש הראשון • ים של שלמה |  |
| הנצחתו | נחל שלמה • הר שלמה • בריכות שלמה • איי שלמה • עמודי שלמה • מרחב שלמה • מבצע שלמה |  |
| בתרבות המודרנית | שלמה המלך ושלמי הסנדלר • אגדות המלך שלמה • הספר מכרות המלך שלמה (עיבודים: מכרות המלך שלמה (סרט, 1985) • מכרות המלך שלמה (סרט, 1986)) |  |
חסרים

| --- | --- |

 מוקד פעילות:  ישראל, ברלין
 תקופת הפעילות:  מ-1996
 סוגה:  פולק רוק, רוק מתקדם
 חברים
 אסף מאיר נדב מאיר עידית מאיר
חסרים היא להקת פולק רוק ישראלית אשר הוקמה ב-1996.
היסטוריה

הלהקה הוקמה ב-1996 בישראל על ידי האחים אסף ועידית מאיר ובהמשך הצטרף האח הצעיר נדב. כל האחים שרים, נדב ואסף כותבים, מלחינים, מנגנים ואחראים על ההפקה והעיבודים.
השם חסרים, מבטא את הרעיון שיצירה מורכבת מחלקים חסרים. אותם חלקים נהיים שלמים יותר בחיבור בין האמן שמבצע את היצירה לאדם שרואה ומקשיב לה.
אלבום הבכורה של "חסרים" יצא ב 2012 ונקרא על שמה. האלבום מספר את סיפורו של אדם המתמודד עם משברים גדולים בחייו דרך העיניים שלו ושל הקרובים אליו. העיבודים של האלבום ברובם רוקיסטים עם נגיעות קלאסיות.
ב 2017 יצא לאור אלבום שירי משוררים עם לחנים ועיבודים מקוריים של ההרכב. בין המשוררים: דליה רביקוביץ, דוד אבידן, היינריך היינה, ז׳אק פרוור ולאה גולדברג.
חברי הלהקה

אסף מאיר - שירה, גיטרות, פסנתר.
נדב מאיר – שירה, בס, מפוחית, גיטרות.
עידית מאיר - שירה
אלבומים

חסרים (2012)
חסרים משוררים (2017)
טימי סמית'

| --- | --- |
אין תמונה חופשית
 לידה:  21 בינואר 1964 (בן 60) הובס, ארצות הברית 
 לאום:  ארצות הברית
 עמדה:  רץ אחורי
 גובה:  1.8 מטרים
 משקל:  98 קילוגרם
 מספר:  33, 36
 מכללה:  טקסס טק
 דראפט:  דראפט ה-NFL‏ 1987, וושינגטון רדסקינס, סבב 5, מספר 117
 קבוצות כשחקן
 1987–1990:  וושינגטון רדסקינס (1987–1988)   דאלאס קאובויס (1990)
 הישגים כשחקן
 זכייה בסופרבול XXII   שיא יארדים בריצה במשחק סופרבול (204 יארדים)
 
טימותי לארי סמית (באנגלית: Timothy LaRay Smith; נולד ב-21 בינואר 1964 בהובס, ניו מקסיקו) הוא שחקן פוטבול אמריקני לשעבר בליגת ה-NFL. סמית' החל את קריירת הפוטבול שלו באוניברסיטת טקסס טק. לאחר שסיים את לימודיו נבחר על ידי וושינגטון רדסקינס בדראפט של שנת 1987. כבר בעונתו הראשונה העפיל עם הרדסקינס לסופרבול XXII שם קבע את שיא היארדים בריצה במשחק סופרבול כשרץ 204 יארדים. ב-1990 עבר לשחק עבור דאלאס קאובויס. במהלך העונה נפצע ונאלץ לפרוש. ב-2005 נעצר לאחר שניסה למכור קוקאין לשוטר סמוי בדנוור. הוא נשפט לשנתיים וחצי שנות מאסר וב-2008 שוחרר מהכלא.
טימיש

| --- | --- |

 מידע כללי
 אורך:  359 קילומטרים
 ספיקה ממוצעת:  47 מ"ק לשנייה 
 אגן ניקוז:  10,280 קמ"ר 
 מוצא:  Trei Ape 
 יובלים:  Bârzava River, Calova River, Cernola River, Groapa Copacului River, Găvojdia River, Armeniș River, Ilova River, Vâna Mare River, Iarcoș River, Pogăniș River, Maciovița River, Lanca Birda River, Măguri River, Slatina River, Spaia River, Tapia River, Mâtnic River, Semenic River, Sadovița River, Sebeș River, Nădrag River, Râul Rece, Teregova River, Criva River, Șurgani River, Timișaț Canal, Brebu River, Valea Mare River, Timișana River, Cernețu River, Bistra River, Vălișoara River, Tincova River, Bucoșnița River, Știuca River, Râul Lung, Bolvașnița River, Goleț River, Grădiște River, Petroșnița River, Măcicaș River, Timișul Mort River, Vălișorul River, Zlagna River, Slatina River, Valea Mare River 
 שפך:  דנובה 
 מדינות באגן הניקוז:  רומניה, סרביה 
 
 
טימיש (ברומנית: Timiș; בסרבית: Тамиш; בגרמנית: Temesch; בהונגרית: Temes) הוא הנהר הארוך ביותר הזורם בחבל באנאט ברומניה ובסרביה ונשפך לדנובה. בתקופה הרומית הנהר כונה Tibisis (טיביסיס) או Tibiscus (טיביסקוס). אורך הנהר הוא 359 קילומטרים, 241 ברומניה ו-118 בסרביה.
הנהר נתן את שמו לעיר טימישוארה ולמחוז טימיש ברומניה ולרוזנות טימיש בממלכת הונגריה, כשחבל הבאנאט היה חלק ממנה.
הנהר מהווה את הגבול בין רומניה ובין סרביה לאורך 3.3 קילומטרים. בחלקו התחתון, 53 קילומטרים, הנהר מתאים לשיט ספינות.
יובל טל

יובל טל
יובל טל (נולד ב-1965) הוא המייסד והנשיא של חברת פיוניר, חברת תשלומים אינטרנטית והמייסד של BorderFree, חברת מסחר אלקטרוני.
ביוגרפיה

טל נולד בישראל. הוא השלים את לימודיו התיכוניים ברמת השרון. הוא שירת בצה"ל ולאחר מכן קיבל תואר בוגר אוניברסיטה בהנדסת מכונות, ובהמשך קיבל תואר מוסמך אוניברסיטה בהנדסה ביו-רפואית מאוניברסיטת תל אביב.
קריירה

טל החל את הקריירה המקצועית שלו בחברת רדוור בתפקיד סמנכ"ל פיתוח עסקי. בהמשך שימש כמנהל חברת R-U-Sure Ltd. ב-1999 היה טל מייסד שותף של חברת E4X, חברה שהציעה פתרונות תשלום מקוונים. תחת ניהולו, החברה הכניסה יותר מ-500 מיליון דולר בחמש השנים הראשונות לפעילותה, וב-2007 החברה מותגה מחדש ושינתה את שמה ל-FiftyOne. החברה מאפשרת לקמעונאים לשווק ולמכור מוצרים ושירותים ברחבי העולם במטבע המקומי של הצרכן. החברה ביצעה מיתוג מחדש ב-2013 ושינתה את שמה ל-BorderFree. ב-2015 נרכשה החברה על ידי חברת Pitney Bowes תמורת 395 מיליון דולר. החברה מאפשרת כיום ביצוע משלוחים מחנויות בארצות הברית לצרכנים ברחבי העולם
ב-2005 ייסד טל את חברת פיוניר.
הערות שוליים

↑  רשימת 12 המשפיעים בפינטק ובאיקומרס בישראל, באתר tech12, ‏2022-01-09
↑  R U Sure Ltd.: Private Company Information - Bloomberg, www.bloomberg.com
טימימוס

| טימימוס |
| --- | --- |
 מאובנים של עצמות טימימוס  טימימוס בהשוואה לאדם
תקופה
קרטיקון תחתון 106 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: טימימוס
מין:: Timimus hermani
שם מדעי
 Timimus

טימימוס (שם מדעי: Timimus) הוא סוג דינוזאור תרופוד אשר חי בתחילת הקרטיקון לפני 106 מיליון שנה ביבשת אוסטרליה. הוא קרוי על שם הזואולוג האוסטרלי טים פלנרי (אנ') והסיומת "mimic" משמעה "חקיין", זאת עקב הדמיון בין מבנה גופו לגוף האורניתומימיים. עם זאת כיום משייכים אותו לקבוצת הטירנוזאורים, אבותיהם של הטירנוזאוריים הענקיים. המאובנים שלו התגלו בדרום ויקטוריה, לצידם של דינוזאורים צמחוניים כמו האטלסקופקוזאורוס והלילינזאורה.
דינוזאור זה היה בעל עצם ירך באורך 19.5 סנטימטרים, והאורך הכולל שלו הגיע ל-2.5 מטר. הוא היה בעל ראש שטוח ולסתות בעלות שיניים קטנות והעצמות היו קלות יחסית, מה שמעיד שהיה בנוי למהירות גבוהה, דמה לרגלי יען או אורניתומימוס. עם זאת רוב האורניתומימיים לא היו נפוצים ביבשת. כיום משייכים אותו לקבוצת הטירנוזאורים כשכמה חוקרים סוברים שמדובר בטקסון מוטל בספק.
דינוזאור זה חי ביערות הקוטב הדרומי שהיה חמים יותר מכפי שהיום, אך עדיין קר מאוד ודינוזאור זה נראה נהג להיכנס לתרדמת חורף עד האביב.
יוג'ין קמנקה

| --- | --- |

יוג'ין קמנקה ואשתו
 לידה:  4 במרץ 1928 
 פטירה:  19 בינואר 1994 (בגיל 65) 
 מקום לימודים:  אוניברסיטת סידני, האוניברסיטה הלאומית של אוסטרליה, Sydney Technical High School 
 מוסדות:  האוניברסיטה הלאומית של אוסטרליה  האוניברסיטה הלאומית של סינגפור 
 תחומי עניין:  פילוסופיה, סוציולוגיה 
 עיסוק:  פילוסוף, סוציולוג, מרצה באוניברסיטה 
 מדינה:  גרמניה, אוסטרליה 
 
יוג'ין קמנקה (באנגלית: Eugene Kamenka;‏4 במרץ 1929- 19 בינואר 1994) היה פילוסוף וסוציולוג יהודי-אוסטרלי, היה פרופסור באוניברסיטה הלאומית של אוסטרליה בקנברה ועמד בראש המחלקה להיסטוריה של הרעיונות.
אודות

קמנקה נולד בקלן שבגרמניה בשנת 1924, ובשנת 1937, בעקבות  עליית הנאצים לשלטון, ברחה משפחתו לאוסטרליה. הוא למד ב-Sydney Technical High School ואחר כך למד פילוסופיה באוניברסיטת סידני. קיבל תואר דוקטור מהאוניברסיטה הלאומית של אוסטרליה בקנברה, על עבודה בנושא "הבסיס האתי של המרקסיזם". העבודה פורסמה בשנת 1962 כספר, והייתה לעבודתו המוכרת ביותר.
היה נשוי לאליס, פרופסור למשפטים באוניברסיטת סידני. היה אב לשני ילדים מנישואים קודמים. הלך לעולמו בינואר 1994 בבית בקנברה, בן 65 במותו.
מספריו

Marxism and Ethics (1969).
The Philosophy of Ludwig Feuerbach (1970).
The Portable Karl Marx (1983).
Bureaucracy (1989).
טקס פרסי האקדמיה הבריטית לקולנוע ה-9

| --- | --- |
 תאריך:  1956 
 מיקום:  אודאון כיכר לסטר 
 מנחים:  ויוויאן לי 
 המועמדים והזוכים הבולטים
 הסרט הטוב ביותר:  ריצ'רד השלישי
 →8 10←
 
טקס פרסי האקדמיה הבריטית לקולנוע ה-9 שמעניקה האקדמיה הבריטית לאמנויות הקולנוע והטלוויזיה, נערך בשנת 1956, בו הוענקו פרסים לסרטים הטובים ביותר של שנת 1955.
זוכים ומועמדים > הסרט הטוב ביותר

ריצ'רד השלישי
יום רע בבלאק רוק
כרמן ג'ונס
חומות קולדיץ
פורצי הסכרים
קדמת עדן
חביבי הנשים
מרטי
The Night My Number Came Up
האסיר
שבעת הסמוראים
סימבה
לה סטרדה
ימי קיץ
זוכים ומועמדים > הסרט הבריטי הטוב ביותר

ריצ'רד השלישי
חומות קולדיץ
פורצי הסכרים
חביבי הנשים
The Night My Number Came Up
האסיר
סימבה
זוכים ומועמדים > השחקן הזר הטוב ביותר

ארנסט בורגניין – מרטי
ג'יימס דין – קדמת עדן
ג'ק למון – מר רוברטס
פרנק סינטרה – לא כזר
טושירו מיפונה – שבעת הסמוראים
טקאשי שימורה – שבעת הסמוראים
זוכים ומועמדים > השחקן הבריטי הטוב ביותר

לורנס אוליבייה – ריצ'רד השלישי
אלפי באס – האדרת
קנת' מור – כתכלת עומקי הים
מייקל רדגרייב – The Night My Number Came Up
ג'ק הוקינס – האסיר
אלק גינס – האסיר